202 Euroopa Liidu Teataja 03/5. kd 31983R0084 15.1.1983 EUROOPA ÜHENDUSTE TEATAJA L 13/5 KOMISJONI MÄÄRUS (EMÜ) nr 84/83, 14. jaanuar 1983, millega muudetakse määrust (EMÜ) nr 1391/78, milles sätestatakse muudetud eeskirjad piima ja piimatoodete turustamata jätmise ja lüpsikarjade ümberkorraldamise jaoks makstavate lisatasude süsteemi kohaldamiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 17. mai 1977. aasta määrust (EMÜ) nr 1078/77, millega kehtestatakse lisatasude süsteem piima ja pii- matoodete turustamata jätmise ja lüpsikarjade ümberkorralda- mise jaoks, (1)) viimati muudetud määrusega (EMÜ) nr 1365/80, (2) eriti selle artiklit 7, ning arvestades, et: komisjoni määruse (EMÜ) nr 1391/78 (3) (viimati muudetud mää- rusega (EMÜ) nr 2735/80 (4) artikli 12 lõikes 4 sätestatakse lisa- tasu vähendamine juhul, kui nelja-aastase ümberkorraldamise perioodi jooksul ei täideta määruse (EMÜ) nr 1078/77 artikli 3 lõike 2 punktis c osutatud kohustust; kogemused on näidanud, et seda sätet on vaja laiendada tervele ümberkorraldamise perioodile; samuti tuleb määratleda pädevate asutuste volitused juhul, kui tea- tisi ei esitata või esitatakse hilja; komisjoni määruste (EMÜ) nr 1307/77 (6) ja (EMÜ) nr 1391/78 kohaldamise kogemus on näidanud, et looma teise liikmesriiki eksportimisel identifitseerimiskaardi originaali esitamist käsitle- vaid sätteid tuleb leebemaks muuta; piima- ja piimatooteturu korralduskomitee ei ole eesistuja mää- ratud tähtaja jooksul oma arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1391/78 muudetakse järgmiselt. (1) EÜTL 131, 26.5.1977, lk 1. (2) EÜTL 140, 5.6.1980, lk 18. (3) EÜTL 167, 24.6.1978, lk 45. (4) EÜTL 283, 28.10.1980, lk 5. () EÜTL 150, 18.6.1977, lk 24. 1. Artikli 5 lõikele 3 lisatakse järgmine lõik: “Kui sellist teatist ei esitata või esitatakse hilja, kontrollib pädev asutus, kas tootja on järginud määruse (EMÜ) nr 1078/77 artik- li 2 lõike 2 viimases lõigus ja artikli 3 lõike 2 teises lõigus sätestatud nõudeid.” 2. Artiklile 8 lisatakse lõige 6: “6. Kui kolme kuu jooksul pärast üleviimist ei suudeta esitada identifitseerimiskaarti või ei suudeta seda esitada nõuetekoha- selt täidetuna, võib liikmesriik olenemata lõikest 4 tapmise, surma või eksportimise tõendina tunnustada mis tahes muud samaväärseid tagatisi pakkuvat dokumenti.” 3. Artikli 9 lõike 4 esimesele lõigule lisatakse järgmine lõik: “Kui sellist teatist ei esitata või esitatakse hilja, kontrollib pädev asutus, kas omandaja võtab üle lisatasukavast tulenevad kohustused.” 4. Artikli 12 lõige 4 asendatakse järgmisega: “4. Kui ümberkorraldamise lisatasu saaja ei täida enam ümberkorraldamise perioodi jooksul määruse (EMÜ) nr 1078/77 artikli 3 lõike 2 punktis c osutatud kohustust ja olukorda ei saa käsitada vääramatu jõu juhuna, nõutakse eran- dina artikli 9 lõikest 1 tagasi või, juhul kui jääksummat ei ole veel makstud, jäetakse iga aasta kohta, mille puhul eespool nimetatud kohustust ei täidetud, maksmata summa, mis on võrdne 25 protsendiga lisatasu kogusummast, millele tal oleks õigus olnud, ning seda protsenti vähendatakse iga aasta puhul võrdeliselt peetavate loomühikute arvu ja nõutava loomühi- kute arvu vahega.” Artikkel 2 Artikli 1 lõikeid 1 ja 3 ning asjaomase isiku taotlusel artikli 1 lõikeid 2 ja 4 kohaldatakse alates 1. juulist 1977 esitatud abitaotluste suhtes kas vastavalt määruse (EMÜ) nr 1307/77 artiklile 1 või määruse (EMÜ) nr 1391/78 artikli 4 lõikele 1. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas.